འགྲེལ་
བཤད་བཞུགས། །
༄༅། །གཉིས་པ་ཤིན་ཏུ་ལྐོག་གྱུར་ལ། ལུང་ཚད་མར་བསྒྲུབ་པའི་ཕྱིར་དུ། ཚད་མ་
གྲུབ་པའི་ལེའུ་འཆད་པ་ལ། བཤད་བྱའི་མདོ་བཀོད་པ་དང༌། མདོའི་དོན་བཤད་པ་གཉིས།
དང་པོ་ནི། ཚད་མ་མདོར། ཚད་མར་གྱུར་པ་འགྲོ་ལ་ཕན་བཞེད་པ། །སྟོན་པ་བདེ་གཤེགས་
སྐྱོབ་ལ་ཕྱག་འཚལ་ནས། །ཚད་མར་བསྒྲུབ་ཕྱིར་རང་གི་གཞུང་ཀུན་ལས། །བཏུས་ཏེ་སྣ་
ཚོགས་ཐོར་རྣམས་འདིར་གཅིག་བྱ། །ཞེས་པའི་ཕྱེད་སྔ་མས། མཆོད་བརྗོད་དང༌། ཕྱི་མས་
གཙོར་དམ་བཅའ་བསྟན་ལ། ཕྱི་མ་རྟོགས་སླ་བས་སྔ་མའི་དོན་འདིར་འཆད་དོ། །དེ་ལ་ཚད་
མར་གྱུར་པ་ཞེས་པས་བསྒྲུབ་བྱ་བསྟན་ལ། དེ་ཡང་ཚད་མ་ནི། བཅོམ་ལྡན་འདས་ཏེ་བསྒྲུབ་
བྱའི་ངོ་བོ་ཡིན། གྱུར་པ་ནི། རྒྱུ་མེད་རང་འབྱུང་མ་ཡིན་གྱི། རྒྱུ་ལས་འཁྲུངས་པར་གྱུར་པ་ཡིན་
ནས་བསྒྲུབ་དགོས་པར་བསྟན་ཏོ། །འོ་ན་དེའི་སྒྲུབ་བྱེད་གང་ཞེ་ན། རྒྱུ་དང་འབྲས་བུ་ཕུན་
ཚོགས་གཉིས་ལས། རྒྱུ་ལ་བསམ་སྦྱོར་གཉིས། བསམ་པ་ཕུན་ཚོགས་ནི། འགྲོ་ལ་ཕན་
བཞེད་པ་ཞེས་ཏེ། འགྲོ་བ་སེམས་ཅན་ལ་དམིགས་ནས། སྡུག་བསྔལ་དང་བྲལ་བར་བཞེད་
པའི་སྙིང་རྗེ་ཆེན་པོའོ། །སྦྱོར་བ་ཕུན་ཚོགས་ནི། སྟོན་པ་སྟེ། བདག་མེད་རྟོགས་པའི་ཤེས་རབ་
བསྒོམས་པ་ལ་སྟོན་པ་དངོས་ཀྱི་མིང་གིས་བཏགས་པའོ། །འབྲས་བུ་ལ་དོན་གཉིས་ལས།
རང་དོན་ཕུན་ཚོགས་ནི། བདག་མེད་དེ། སྤངས་པའམ་རྟོགས་པ་ཁྱད་པར་གསུམ་ལྡན་ནོ། །
གཞན་དོན་ཕུན་ཚོགས་ནི། སྐྱོབ་པ་སྟེ། རང་གིས་གཟིགས་པའི་ལམ་གཞན་ལ་བསྟན་པས་
- 1 6 7-

བརྩེ་ཆེན་འོད་སྣང་ལས། སྐྱེད་ཚལ་མཁན་པོ་ཀུན་དགའ་ཆོས་བཟང་ཞབས་ཀྱི་གསུང་འབུམ། ༼ག
གཞན་སྡུག་བསྔལ་ལས་སྐྱོབ་པར་མཛད་པའི་ཕྲིན་ལས་སོ། །མདོར་ན་སྟོན་པ་བཅོམ་ལྡན་
འདས་ཀྱིས་རྒྱུ་ཕུན་ཚོགས་བསམ་སྦྱོར་གཉིས་སྤྱད་པས་འབྲས་བུ་ཕུན་ཚོགས་དོན་གཉིས་སུ་
འཁྲུངས་ཞེས་པའོ། །དེས་བཅོམ་ལྡན་འདས་ཉག་གཅིག་བསྒྲུབ་བྱའི་སྐྱེས་བུ་མཐར་ཐུག་ཏུ་
བསྟན་པ་ཡིན་ཏེ། རྒྱུས་ནི། དབང་ཕྱུག་སོགས་རང་བྱུང་རྣམས་དང༌། རང་དོན་གྱིས་ནི། ཕྱི་
རོལ་པ་རྣམས་དང་། གཞན་དོན་གྱིས་ནི་ཉན་རང་རྣམས། བསྒྲུབ་བྱ་མཐར་ཐུག་ཡིན་པ་སེལ་
ལ༑ དེ་དག་ལས་མགཏོགས་པ་འཇིག་རྟེན་བསྒྲུབ་བྱར་བཏགས་པ་སུ་ཡང་མེད་པའི་ཕྱིར།
འདིར་ནི་བཅོམ་ལྡན་འདས་ཉིད་ཚད་མ་ཡང་དག་པར་བསྒྲུབ་པ་ཡིན་ནོ། །དེ་ལ་
རྒྱན་ལས།
རྒྱུ་ནི། ཐ་སྙད་པའི་ཚད་མ་ལ་ལྟོས་ནས་བསམ་པ་དང་། སྦྱོར་བ་ཕུན་ཚོགས་པའོ། །བསམ་པ་
ནི་འགྲོ་ལ་ཕན་བཞེད་པ་ཉིད་ཡིན་ལ། སྦྱོར་བ་ནི། འགྲོ་བ་ལ་སྟོན་པའི་ཕྱིར་སྟོན་པ་ཉིད་དོ།
འབྲས་བུ་ནི། རང་དང་གཞན་གྱི་དོན་ཕུན་སུམ་ཚོགས་པའོ། །རང་དོན་ཕུན་སུམ་ཚོགས་པ་ནི།
དོན་རྣམ་པ་གསུམ་བཟུང་བས་ན། བདེ་བར་གཤེགས་པ་ཉིད་ཀྱིས་ཏེ། ལེགས་པ་ཉིད་ནི་
གཟུགས་བཟང་བ་བཞིན་ནོ། །སླར་མི་ལྡོག་པའི་དོན་ནི་རིམས་ནད་ལེགས་པར་བྱང་བ་
བཞིན་ནོ། །མ་ལུས་པའི་དོན་ནི་བུམ་པ་ལེགས་པར་གང་བ་བཞིན་ནོ། །གཞན་གྱི་དོན་ཕུན་
སུམ་ཚོགས་པ་ནི་འགྲོ་བ་སྒྲོལ་བའི་ཕྱིར་སྐྱོབ་པ་ཉིད་དོ་ཞེས་སོ། །
གཉིས་པ་ལ། ལེའུའི་འབྲེལ་བཀོད་པ། འབྲེལ་བ་ཅན་ལེའུའི་དོན་བཤད། དོན་
དང་ལྡན་པའི་མཚན་བཤད་པ་དང་གསུམ། དང་པོ་ནི། རྒྱན་ལས། འདི་ལབསྟན་བཅོས་ཀྱི་
དང་པོར། བཅོམ་ལྡན་འདས་རྒྱུ་དང་འབྲས་བུ་ཕུན་སུམ་ཚོགས་པས་ཚད་མ་ཡང་དག་པ་ཉིད་
དུ༑ བསྟོད་པ་མངོན་པར་བརྗོད་པ་ནི་ཞེས་སོ། །ལྷས་སློབ་དཔོན་གྱི་ཚད་མའི་བསྟན་བཅོས་
བཤད་པའི་རྒྱུ་རྗེས་སུ་དཔག་པ་རྣམ་པར་བཞག་ནས། སྐབས་སུ་བབ་པ་ཚད་མ་ཞེས་བྱ་བ་ལ་
སོགས་པས། ཕྱག་འཚལ་བའི་ཚིགས་སུ་བཅད་པའི་བཤད་པ་མཛད་པར་རྩོམ་པའོ། །ཞེས་
- 1 6 8-

ཚད་མ་རྣམ་འགྲེལ་གྱི་གཞུང་དོན་གསལ་བར་བྱེད་པའི་སྒྲོན་མེ་ལས་ཚད་མ་གྲུབ་པའི་འགྲེལ་བཤད་བཞུགས།
པའི་དོན་ལ། ཤར་ནི། སློབ་དཔོན་བཅོམ་ལྡན་འདས་དང༌། བསྟན་བཅོས་མདོ་ལས་བྱེད་པ་
དང༌། ཡང་ན་སློབ་དཔོན་ནི་ཕྱོགས་ཀྱི་གླང་པོ། བསྟན་བཅོས་ཀུན་ལས་བཏུས་པ་བྱེད་པ་
གཉིས་གསུམ་དོན་བསྡུས་ན་སློབ་དཔོན་ཕྱོགས་གླང་གིས་གསུངས་པའི་ཚད་མའི་མཚན་ཉིད་
རིགས་པ་དང༌། མུ་སྟེགས་པ་རྣམས་ཀྱིས་དེ་མི་རིགས་པར་དཔྱོད་པར་བྱེད་པ་ནི། རྗེས་དཔག་
ཡིན་པས་དང་པོར་བཤད་ནས། ཀུན་ལས་བཏུས་ཀྱི་མཆོད་བརྗོད་ཀྱི་དོན་ལའཆད་ཅེས་པའོ།།
གཉིས་པ་ལ། བསྡུས་དོན་སྤྱིའི་མཐའ་དཔྱད་པ་དང༌། གཞུང་ལ་སྦྱར་བ་གཉིས།
དང་པོ་ནི། ཚད་མ་ལ་སོགས་རིམ་བཞིན་བཤད། སྐྱོབ་པ་ལ་སོགས་རིམ་མིན་བཤད། ཚད་
མར་བསྟོད་པའི་དགོས་པ་བཤད། ཟེར་བ་དང༌། ཁ་ཅིག་གིས། ལུགས་བྱུང་དང༌། ལུགས་
ལྡོག་དང༌། བསྟོད་པའིདགོས་པ་དང་གསུམ། ཟེར་བ་སོགས་མི་འཐད་དེ། ལུགས་བྱུང་དང་
ལུགས་ལྡོག་ནི་ཚད་མའི་སྒྲུབ་བྱེད་ལ་འཇོག་གི་ཐོག་མ་ཉིད་ནས་མི་རིགས་ཏེ། ལྷས། དེ་ལྟར་
ན་ལུགས་ལས་བྱུང་པ་འགྲོ་བ་ལ་ཕན་པར་མཛད་པར་བཞེད་པ་ཉིད་ལ་སོགས་པ་ཞེས་ལུགས་
བྱུང་གི་ཐོག་མ་ཕན་བཞེད་པ་ལ་མཛད་པའི་ཕྱིར། རང་ལུགས་ནི་ཐོག་མར་སངས་རྒྱསཚད་
མར་གྱུར་པའི་བསྒྲུབ་བྱའི་དོན་བཤད་ནས་དེའི་སྒྲུབ་བྱེད་ལ་ལུགས་བྱུང་དང༌། ལུགས་ལྡོག་
གཉིས་འཆད། ལུགས་བྱུང་ནི། ཕན་བྱེད་པ་སོགས་རྒྱུ་སྔ་མ་སྔ་མ་ལས་འབྲས་བུ་ཕྱི་མ་ཕྱི་མ་
འབྱུང་སྲིད་པ་ཙམ་དུ་སྒྲུབ་པ་ཡིན་པས། རང་བཞིན་གྱི་རྟགས་ཡིན་ལ། དེ་ཡང་ཚད་མར་གྱུར་
པའི་སྒྲུབ་བྱེད་མེད་པ་དང༌། དེ་ལ་ནན་ཏན་བྱེད་པ་མེད་པའི་ལོག་རྟོག་བསལནས། སངས་
རྒྱས་གང་ནས་བྱོན་པའི་ལམ་ངོས་བཟུང་བ་ཡིན། དཔེར་ན་ལམ་བསྒོམ་པའི་སྐྱེས་བུ་འདི་ཆོས་
ཅན། གཞན་དོན་དུ་བདག་མེད་རྟོགས་པའི་ཤེས་རབ་འབྱུང་སྲིད་དེ། སེམས་ཅན་ལ་དམིགས་
པའི་སྙིང་རྗེ་ཡོད་པའི་ཕྱིར། དེ་བཞིན་དུ། དེའི་རྟགས་ལས་རྟོགས་པ་མཐར་ཐུག་པ། དེའི་
རྟགས་ལས་ཕྲིན་ལས་འབྱུང་རུང་སྒྲུབ་པ་ལྟ་བུའོ། །ལུགས་ཟློག་ནི། སྐྱོབ་པ་སོགས་འབྲས་བུ་
- 1 6 9-

བརྩེ་ཆེན་འོད་སྣང་ལས། སྐྱེད་ཚལ་མཁན་པོ་ཀུན་དགའ་ཆོས་བཟང་ཞབས་ཀྱི་གསུང་འབུམ། ༼ག
ཕྱི་མ་ཕྱི་མའི་རྟགས་ལས། རྒྱུ་སྔ་མ་སྔ་མ་སྔོན་སོང་དུ་བསྒྲུབ་པ་འབྲས་བུའི་རྟགས་ཡིན་ལ་
དེས་བཅོམ་ལྡན་འདས་འདི་ཉིད་ཚད་མའི་ཐབས་ལནན་ཏན་མ་མཛད་པའི་ལོག་རྟོག་བསལ་
ཏེ༑ ཇི་ལྟར་བྱོན་པའི་ཚུལ་བཤད་པ་ཡིན་ནོ། །དཔེར་ན། བདེན་བཞིགསུངས་པའི་བཅོམ་
ལྡན་འདས་ཆོས་ཅན། གཞན་སྐྱོབ་པའི་ཕྲིན་ལས་མངའ་སྟེ། བདེན་བཞི་གསུངས་པ་ལྟར་
དངོས་སྟོབས་རིགས་པས་གྲུབ་པའི་ཕྱིར། སྐྱོབ་པའི་རྟགས་ལས། བདེ་གཤེགས་སྔོན་སོང་
དང་། དེ་ལས་གཞན་དོན་དུ་བདག་མེད་རྟོགས་པ་སྔོན་སོང་དང་། དེ་ལས་སྙིང་རྗེ་སྔོན་སོང་དུ་
སྒྲུབ་པ་ཡིན། ལུགས་འབྱུང་དང་། ལུགས་ལྡོག་གཉིས་ཀྱིས་ཚད་མའི་ཐབས་ཀྱིས་གོ་རིམ་དང་
གྲངས་ངེས་ཀྱང་བསྟན་པ་ཡིན་ཏེ། འཇིག་རྟེན་པ་ནི་རྒྱུ་འབྲས་དོན་གྱི་རིམ་པར་གྲུབ་ཅིང་།
གྲངས་ངེས་ཀྱང་རྒྱུ་ལ་བསམ་སྦྱོར་གཉིས། འབྲས་བུ་ལ་དོན་གཉིས་དགོས་པར་བསྟན་ཅིང།
དེ་ལས་མཐའ་གཞན་དུ་རྟོག་པ་བཀག་པའི་ཕྱིར། དེ་ལྟར་ཡང་ལྷས་དེ་ལྟར་ན་ལུགས་ལས་
འབྱུང་བ་འགྲོ་བ་ལ་ཕན་པར་མཛད་པ་བཞེད་པ་ཉིད་ལ་སོགས་པ་རྒྱུ་སྔ་མ་སྔ་མ་ལས་འབྲས་
བུ་ཕྱི་མ་ཕྱི་མ་ཐམས་ཅད་ལ་སྲིད་པའི་རྗེས་སུ་དཔག་པས་ཚད་མས་ཤིན་ཏུ་མི་སྲིད་པར་མེད་
པར་རབ་ཏུ་གྲུབ་ནས། ད་ནི་ལུགས་ལས་ལྡོག་པས་འབྲས་བུ་ཕྱི་མ་ཕྱི་མ་རྟོགས་པའི་སྒོ་ནས་
རྒྱུ་སྔ་མ་སྔ་མ་སྒྲུབ་པ་ཡང་དག་པར་སྟོན་པས་བསྟན་པའི་ངོ་བོ་ཅན་གྱི་བཅོམ་ལྡན་འདས་ཚད་
མ་ཉིད་དུ་སྒྲུབ་པར་འདོད་པས་ཞེས་སོ། །དེས་ན་ལུགས་འབྱུང་གི་དོན་ཡང་སློབ་དཔོན་གྱི་
གཞུང་ལུགས་ལས་འབྱུང་བ་བཞིན་ནམ། རྒྱུ་ལས་འབྲས་བུ་འབྱུང་ལུགས་བཞིན་བཤད་པ་
ཡིན་ལ། དེ་ལས་ལྡོག་པ་ནི་ལུགས་ལྡོག་གོ །དེ་གཉིས་ཀ་ཡང༌། བསྒྲུབ་བྱ་སངས་རྒྱས་ཚད་
མར་གྱུར་པ་ལསྦྱར་ནས་བཤད་པར་བྱ་བ་ཡིན་ནོ། །
གཉིས་པ་ལ། བསྒྲུབ་བྱ་སངས་རྒྱས་ཚད་མར་གྱུར་པའི་དོན་བསྟན། དེའི་སྒྲུབ་
བྱེད་རྒྱས་པར་བཤད། ཚད་མས་བསྟོད་པའི་དགོས་པ་བཤད་པ་དང་གསུམ། དང་པོ་ལ་ཚད་
- 1 7 0 -

ཚད་མ་རྣམ་འགྲེལ་གྱི་གཞུང་དོན་གསལ་བར་བྱེད་པའི་སྒྲོན་མེ་ལས་ཚད་མ་གྲུབ་པའི་འགྲེལ་བཤད་བཞུགས།
མའི་རང་བཞིན་བཤད་པ་དང༌། གྱུར་པར་སྨོས་པའི་དགོས་པ་བཤད་པ་དང་གཉིས། དང་པོ་
ལ་འདྲ། ཡུལ་ཚད་མའི་མིང་བཤད་པ། ཇི་ལྟར་འདྲ་བའི་ཚུལ་བཤད་པ་གཉིས། དང་པོ་ལ་
མཐའ་དཔྱད་ན། ཚད་མ་སོགས་དང༌། མ་ཤེས་དོན་གྱི་སོགས་གཞུང་ཚན་གཉིས་བཤད་པ་
ལ༑ རྒྱན་ནི་མི་སླུ་བ་དང་། གསར་དུ་ཤེས་པ་རིམ་བཞིན་བསྟན་པས་ཡོངས་རྫོགས་གཅིག་
གམ། ཐ་སྙད་པ་དང་དོན་དམ་པའི་ཚད་མའི་མཚན་ཉིད་བསྟན་པར་བཞེད། ལྷ་ཤཱཀ་ནི།
མཚན་ཉིད་རྣམ་གྲངས་པ་རེ་རེ་བསྟན་པར་བཞེད། བོད་ཁ་ཅིག་ནི། ཕྱི་མས་མི་བསླུ་བའིདོན་
གཉིས་པ་བསྟན་ཟེར། ཁ་ཅིག་དབྱེ་བ་བསྟན་ཟེར་བ་རྣམས་དགག་སྒྲུབ་གཞན་དུ་བསྟན་ནོ། །
རང་ལུགས་ནི། ཆོས་གྲགས་རང་ ལུགས་ཀྱི་ཚད་མའི་མཚན་ཉིད་བཤད་པ་དང་། དེ་སློབ་
དཔོན་གྱི་དགོངས་པར་བསྟན་པ་གཉིས། དང་པོ་ལ། མཚན་ཉིད་དངོས། དེ་ལསྐྱོན་གསུམ་
སྤང་བ། དེ་མཚན་གཞི་ལ་ངེས་བྱེད་བཤད་པ་དང་གསུམ། དང་པོ་ནི། ཚད་མར་གྱུར་པ་ཞེས་
པའི་ཚད་མ་དེ་གང་ལ་བྱེད་ཅེ་ན། རྒྱན་ནི། བཅོམ་ལྡན་འདས་ཚད་མ་ཡིན་ཏེ། ཚད་མའི་
མཚན་ཉིད་ཚང་བའི་ཕྱིར། དེ་ལ་ཚད་མའི་མཚན་ཉིད་སྤྱིར་བསྟན་པ་ནི། ཞེས་སོ། །ལྷ་ནི་ཚད་
མ་དང་འདྲ་བས་ན་བཅོམ་ལྡན་འདས་ལ་མཚན་མའི་མིང་གིས་བཏགས་སོ། །འོ་ན། འདྲ་ཡུལ་
ཚད་མའི་མིང་ཅི་ཞིག །འདྲ་ཚུལ་གང་གིས་ན་དེ་དང་འདྲ་བར་དམ་འཆའ་ཞེ་ན། གསར་དུ་
བསླུ་བ་མེད་པ་ཅན་གྱི་ཤེས་པ་ཆོས་ཅན། ཚད་མའི་མཚན་ཉིད་ཡིན་ཏེ། དེའི་འཇོག་བྱེད་ཡིན་
པའི་ཕྱིར། གཉིས་པ་ནི། རྒྱན་ནི། མི་བསླུ་བའི་དོན་འཆད་ལ། ལྷར་ནི་གོང་གི་མཚན་ཉིད་དེ་
རྗེས་དཔག་ལ་མ་ཁྱབ་སྟེ། དེ་ལ་རང་མཚན་དངོས་སུ་མི་སྣང་བའི་ཕྱིར་ཞེ་ན། རྗེས་དཔག
ཆོས་ཅན། · རང་མཚན་དངོས་སུ་མི་སྣང་ཡང༌། མི་བསླུ་བ་ཡིན་ཏེ། རང་མཚན་དེ་དོན་བྱེད་
ནུས་པར་གནས་པ་ལ་གནས་པ་ལྟར་དུ་ནི། ཞེན་ནས་རྟོགས་པའི་ཕྱིར། གལ་ཏེ་གོང་གི
མཚན་ཉིད་དེ་སྒྲ་བྱུང་གི་ཤེས་པ་ལ་མ་ཁྱབ་སྟེ། དེ་ལ་མི་སླུ་བ་མེད་པའི་ཕྱིར་ཞེན། སྒྲ་བྱུང་གི་
- 1 7 1-

བརྩེ་ཆེན་འོད་སྣང་ལས། སྐྱེད་ཚལ་མཁན་པོ་ཀུན་དགའ་ཆོས་བཟང་ཞབས་ཀྱི་གསུང་འབུམ།
ཤེས་པ་དེ་གང་ལ་བྱེད། རྗོད་བྱེད་སྒྲའི་རྟགས་ལས་བརྗོད་འདོད་ཀྱི་བསམ་པ་རྟོགས་པའི་ཚད་
མ་ལ་བྱེད་ན། མི་སླུ་བ་མེད་པས་གྲུབ། སྒྲ་ལས་དོན་རྟོགས་པའི་བློ་ཙམ་ལ་བྱེད་ན་ཚད་མ་མིན་
པས་མ་ཁྱབ་ཀྱང་སྐྱོན་མེད་ཅེས་སྟོན་པ་ནི། མངོན་སུམ་དུ་མ་ཟད་སྒྲ་ལས་བྱུང་བའི་ཚད་མ་
ཡང་ཆོས་ཅན། མངོན་པར་འདོད་པའི་འཇུག་ཡུལ་སྟོན་ཅིང་རྟོགས་པར་བྱེད་པའི་ཕྱིར། གྲུབ་
རང་སྨྲ་བ་པོའི་བྱེད་པའི་ཡུལ་དུ་གྱུར་པའི་དོན་གང་ཡིན་པ་དེ་ཀུན་སློང་གི་རྟོག་བློ་ལ་རབ་
ཏུ་གསལ་བ་དེ་ལ་རྗོད་བྱེད་ཀྱི་སྒྲ་ནི་སྒྲུབ་བྱེད་ཚད་མ་ཉིད་ཡིན་པའི་ཕྱིར། བུམ་པའི་སྒྲ་ཆོས་
ཅན། བུམ་པ་སྒྲུབ་མི་ནུས་ཏེ། དོན་བུམ་པའི་དེ་ཉིད་རང་བཞིན་ཡང་མིན། རྒྱུ་ཅན་འབྲས་བུ་
ཡང་མིན་པའི་ཕྱིར། དེས་ན་དེ་ལ་བརྟེན་པའི་ཚད་མ་མེད་དོ། །མ་ཁྱབ་པའི་སྐྱོན་གཉིས་སྤངས་
ནས་ཁྱབ་ཆེས་སྤོང་བ་ནི། གལ་ཏེ་གོང་གི་མཚན་ཉིད་བཅད་ཤེས་ལ་ཁྱབ་ཆེ་སྟེ། དེ་ལ་མི་སླུ་
བ་ཡོད་པའི་ཕྱིར། ཞེ་ན། ཀུན་རྫོབ་ཀྱི་ཡུལ་ཅན་བཅད་ཤེས་ནི་ཆོས་ཅན། མི་སླུ་བ་ཡིན་
ཀྱང་ཚད་མའི་མཚན་ཉིད་ཚང་བར་མི་འདོད་དེ། ཚད་མ་སྔ་མས་འདིའོ་སྙམ་དུ་འཛིན་པའི་
ཕྱིར། མི་ སྲིད་ པ་ སྤང་བ་ནི། ཡང་ གལ་ ཏེ་ ཚད་ མའི་ མཚན་ ཉིད་ མི་ འཐད་དེ། དབང་པོ་
གཟུགས་ཅན་ལ་དེ་མི་སྲིད་པའི་ཕྱིར་ཞེ་ན། མི་སྲིད་ཀྱང་སྐྱོན་མེད་ཅེས་སྟོན་པནི། གསར་དུ་
མི་སླུ་བའི་བློ་ནི་ཚད་མ་ཉིད་ཡིན་གྱིས། དབང་པོ་མིན་ཏེ། ཚད་མའི་འབྲས་བུ་གཉིས་ལས་
བླང་བྱའི་དངོས་པོ་ལེན་པ་དང༌། དོར་བྱའི་དངོས་པོ་དོར་བ་ལ་འཇུག་པ་ལགསར་དུ་མི་སླུ་
བའི་བློ་ངོ་གཙོ་བོ་ཡིན་པའི་ཕྱིར་དང༌། རྣམ་པ་ཅན་གྱི་མི་སླུ་བ་དེ་ཡོད་ན་ཡུལ་རྟོགས་པ་འདི་
ཡོད་པའི་ཕྱིར། ཡུལ་གྱི་རྣམ་པ་ཐ་དད་དུ་ཤར་བས་བློའི་རྟོག་པ་ཐ་དད་དུ་འཇོག་པའི་ཕྱིར།
དོན་གྱི་དབང་པོ་གཟུགས་ཅན་ཆོས་ཅན། ཚད་མ་མ་ཡིན་ཏེ། ཚད་མའི་འབྲས་བུ་གཉིས་པོ་
གང་ཡང་སྒྲུབ་མི་ནུས་པའི་ཕྱིར།
གསུམ་པ་ལ་མཐའ་དཔྱད་ན། རྒྱན་ནི། ཡང་དག་པར་ན། ཚད་མརྣམས་རང་གི་
-17 2-

ཚད་མ་རྣམ་འགྲེལ་གྱི་གཞུང་དོན་གསལ་བར་བྱེད་པའི་སྒྲོན་མེ་ལས་ཚད་མ་གྲུབ་པའི་འགྲེལ་བཤད་བཞུགས།
ངོ་བོ་ཙམ་གཅིག་རྟོགས་ཀྱིས། ཕྱི་རོལ་གྱི་དོན་ལ་ཚད་མ་མིན་ནོ། །འོ་ན་ཐམས་ཅད་རང་རིག་
པ་ཙམ་ཡིན་པའི་ཕྱིར། ཚད་མ་ཡིན་མིན་གྱི་རྣམ་དབྱེ་མེད་པར་འགྱུར་རོ་ཞེ་ན། སྐྱོན་མེད་དེ།
མ་བརྟགས་པར་འཇུག་པའི་ཐ་སྙད་ལས་ཚད་མ་དང་ཚད་མིན་རྣམ་དབྱེ་བྱེད་པའི་ཕྱིར་ཞེས་
བཞེད། ལྷར་ནི། རིག་བྱེད་པ་ན་རེ། ཚད་མ་རྣམས་རང་ཉིད་ཀྱི་ཚད་མར་གྲུབ་ཀྱི། གཞན་
གྱིས་མ་ཡིན་ཞེས་ཟེར། དེ་མི་འཐད་དེ་རང་ཉིད་ཀྱི་སྐྱེད་པ་ལ་བྱེད་དམ། ཚད་མར་རྟོག་པ་ལ་
བྱེད། དང་པོ་ལྟར་ན་མི་འཐད་དེ། རང་ཉིད་མ་སྐྱེས་ན་སྐྱེད་བྱེད་དུ་ཐལ། སྐྱེས་ན་བསྐྱེད་མི་
དགོས་པའི་ཕྱིར། དབང་པོ་སོགས་ལ་ཚད་མ་སྐྱེ་དགོས་པའི་ཕྱིར། གཉིས་པ་ཡང་མི